Muay Thai

 
Tai poks ehk Muay Thai (Tai: มวยไทย) on Taist pärit võitluskunst, mille omapärasus on see, et kasutatakse kõiki kehaosi, ka põlvi ja küünarnukke nii treeningutel, kui võistlustel. Tai poks ("Muay Thai") on Tai rahvusspordiala.
Eestis koordineerib spordiala Eesti Muay Thai Föderatsioon.
Ajalugu.
Tai poksi esimesed jäljed tekkisid 18. sajandil. "Muay Thai" eelkäijaks peetakse "Muay Boran"'it ("vana poks"), mis oli vorm ilma relvadeta võitlusest, mida kasutasid Siiami sõdurid. Birma Konbaungi dünastia ja Siiami vaheliste lahingute ajal, aastal 1767 võeti kinni kuulus võitleja Nai Khanomtom. Birmalased olid kuulnud tema käsikäes võitluse oskusest ning andsid talle võimaluse võidelda oma vabaduse eest. Nai Khanomtomil õnnestus kümme Birma võitlejat oimetuks lüüa üksteise järel. Auhinnaks kinkis Birma kuningas Mangra talle vabaduse ning kaks ilusat Birma naist. Ta tunnistati kangelaseks ning tema võitlusstiili hakati algul nimetama Siiami stiilis poksiks, hiljem aga Muay Thai. Muay Thaid tuntakse eri riikides ka eri nimetustega: Kambodžas Pradal Serey, Malaisias Tomoi, Laos Muay Lao ja Birmas Birma poks - Lethwei. Tai sõjaväes kasutatakse aga muudetud taipoksi nimega Lerdrit.
Tehnika.
Muay Thai on saanud nimetuse "kaheksa jäseme kunst" ("art of eight limbs" inglise keeles) tänu sellele, et nii treeningutel kui ka võistlustel on lisaks käe- ja jalalöökidele lubatud ka küünarnukkide ja põlvedega löögid. Taipoksis on väga oluline lisaks ründele, ka kaitse. Vastase ründamisel nii ründamise, kui kaitse eesmärkidel, kasutatakse ka väikses koguses maadlust - klintš (püstimaadlus). Kui taipoksija võitleb mõne teise võitluskunsti esindajaga, siis juhul. kui reeglid lubavad, kasutab taipoksija peamiselt põlve- ja küünarnuki tehnikat, sest see annab selge eelise ja üleoleku. Taipoksil on palju ühist kikkpoksiga, kuid erinevalt taipoksist ei tohi kikkpoksi võistlustel kasutada küünarnuki- ja põlvelööke ega lööke allapoole vööd.
Taipoksis oli algselt vähe erinevaid käelööke, kuid võitluskunsti levimisega mujale maailma lisandusid ka uued löögid.
Taipoksi peamised 2 jalalööki on "roundhouse kick" ja "foot jab", mis on mõeldud peamiselt vastase eemal hoidmiseks.
"Clinch" võte.
Läänemaises poksis viiakse poksijad teineteisest lahku, kui üks poksijatest satub clinchi võttesse, aga taipoksis ei viida. Sageli kasutatakse clinch võttes põlve- ja küünarnuki tehnikat. Vastase löömiseks ja lukustamiseks nii ründamis- kui ka kaitseotstarbel kasutatakse clinch võttes püsti maadlust. Clinch võtteid on erinevaid aga kõige lihtsam ja tavalisem võte on "esiclinch" ("frontclinch"):
Lukust väljatulemiseks on vaja vastane tõmmata enda keha vastu ning suruda oma käed läbi vastase luku. Kui käed on lukust välja surutud, siis saab enne lukus olnud inimene teise samasse lukku võtta.
Eesti tuntumad taipoksijad.
Eestis on taipoksi populaarsus aina kasvamas. Taipoksitreeningud algavad noortele alates 4. eluaastast, ning sellega tegeleb aina rohkem lapsi ja täiskasvanuid. Eesti tuntumad elukutselised taipoksijad on Mirkko Moisar, Markko Moisar; Kevin Renno, kelle nimeline on ka Eesti üks populaarsemaid taipoksiklubisid; Andra Aho; Edvin-Erik Kibus; Maxim Võrovski ja Mosa “Fet” Chatchawan.